Ondertussen in Den Haag – Digitale Beursgang & Facebook Targeting - Weblog - SOLV.nl
GEPLAATST IN: Financiële diensten, Politiek, Regulering, Social Media, Social Networks Leeus-toer in SA op koers ondanks virus | Netwerk24
Leeus-toer in SA op koers ondanks virus
Deur Stephen Nel 15 Julie 2020 13:27
Loftus Versfeld was in rooi getooi toe die Britse en Ierse Leeus en die Springbokke mekaar in 2009 daar in ’n epiese toets gepak het. Die Suid-Afrikaanse Rugbyunie hoop soortgelyke ondersteuning sal volgende jaar moontlik wees. Foto: Gallo Images
Verlede maand is bespiegel dat dié toer ter wille van die vestiging van ’n wêreldwye rugbykalender tot Oktober en November aanstaande jaar uitgeskuif kan word.
’n Gesamentlike verklaring is egter Woensdag deur die Britse en Ierse Leeus (BIL) en die Suid-Afrikaanse Rugbyunie (Saru) uitgereik, waarin gesê word dat die toer steeds van die eerste week in Julie tot vroeg in Augustus in 2021 sal plaasvind.
Die toer skop af op 3 Julie met ’n wedstryd teen die Stormers in die Kaapstad-stadion en eindig op 7 Augustus met die derde toets tussen die Bokke en Leeus op Ellispark in Johannesburg. Die eerste toets is óók in die Goudstad, maar in die FNB-stadion, en die tweede in die Kaapstad-stadion. Dié wedstryde is onderskeidelik op 24 en 31 Julie.
Jurie Roux, uitvoerende hoof van die Suid-Afrikaanse Rugbyunie. Foto: Gallo Images
“Die Covid-19-pandemie het baie ontwrigting op die sportkalender veroorsaak, maar ná omvattende gesprekke kan ons nou aankondig dat die toerdatums onveranderd bly,” sê Ben Calveley, besturende direkteur van die BIL.
“Daar word veral uit ’n logistieke oogpunt baie gedoen met die beplanning van ’n Leeus-toer, so dit was van kritieke belang dat ’n besluit ver vooruit geneem word. Ek’s veral bly dat ons duidelikheid kan gee aan al die Leeus-ondersteuners wat graag Suid-Afrika toe wil reis.”
Die Leeus-toer sal nie net vir rugbygeesdriftiges ’n aangename ervaring wees nie. Indien die koronavirus-pandemie oor ’n jaar goed onder beheer is, kan duisende Britse en Ierse rugbyliefhebbers in Suid-Afrika opdaag en die plaaslike ekonomie ’n aansienlike hupstoot gee.
Dit sal veral deur sakeondernemings soos hotelle, gastehuise en restaurante – wat almal nadelig deur die Covid-19-pandemie geraak is – ’n groot finansiële inspuiting gee.
Jurie Roux, uitvoerende hoof van Saru, sê hy is bly dat die toerdatums onveranderd gelaat is.
“Die hele Suid-Afrika sien uit daarna om die Leeus te verwelkom. Ons maak planne om te sorg dat besoekende ondersteuners ’n uitsonderlike ervaring sal hê.”
3 Julie: Leeus t. Stormers (Kaapstad)
7 Julie: t. Suid-Afrikaanse uitnodigingspan (Port Elizabeth)
10 Julie: t. Haaie (Durban)
14 Julie: t. Suid-Afrika ‘A’ (Nelspruit)
17 Julie: t. Bulle (Pretoria)
24 Julie: Eerste toets (Johannesburg)
31 Julie: Tweede toets (Kaapstad)
7 Augustus: Derde toets (Johannesburg)
Meer oor: Koronavirus | Bokke | Toetsrugby | Britse En Ierse Leeus | Springbokke | Covid-19 | Saru